Je Guillaumes, diz Desréez, chevaliers, fais savoir à touz... que, cum Perriaul, mes fiz, eust pris en fié lige, par mon comandemant et par ma bonne velonté, de Jeham, conte de Bourgoigne et signour de Salins, Jasupes que siet sur la riviere de Deune, et ledit fié ai je doné en amonne à la maison dou Temple de Jherusalem de Chalon, en eschange doudit fié assine adit Perrial, mon fil, vint livrées de terre en vignes entre Pomar et Volonay, que il par ma volonté hai receues doudit conte en fié lige. En tesmoint de laquel chose, j’ai mis mon seel pendant en ces presentes lettres, l’an qui corroit par mil CC et cinquante trois, ou mois de mars.